Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objekta, katerega odstranitev je nujno potrebna in v javno korist, na območju Občine Celje, Občine Šoštanj, Občine Nazarje, Občine Mozirje, Občine Prevalje, Občine Kamnik, Občine Medvode in Občine Gorenja vas - Poljane**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

* Tremerje 21, Občina Celje, št. stavbe: 13, parc. št.: 499/3 (del), k. o.: 1080 Tremerje (št. strokovnega mnenja SM-CLJTRM21S)
* Topolšica 217, Občina Šoštanj, št. stavbe: 920, parc. št.: \*234, k. o.: 948 Topolšica (št. strokovnega mnenja SM – ŠŠTTPL217S)
* Florjan 88, Občina Šoštanj, št. stavbe: 16, parc. Št.: 511/18 (del), k.o. 960 Forjan pri Šoštanju (št. strokovnega mnenja: SM-ŠŠTFLR88S)
* Prihova 53, Občina Nazarje, št. stavbe: 212, parc. št.: 47/86 (del), k. o.: 963 Prihova (št. strokovnega mnenja SM-NZRPRH53S)
* Spodnje Kraše 18, Občina Nazarje, št. stavbe: 383, parc. št.: 483/1 (del), k. o.: 939 Pusto polje (št. strokovnega mnenja SM-NZRSKR18S)
* Na Tratah 19, Občina Mozirje, št. stavbe: 404, parc. št.: 542/6 (del), k. o.: 920 Mozirje (št. strokovnega mnenja SM-MZRNTR19S)
* Ničina 11, Občina Prevalje, št. stavbe: 1244, parc. št.: 193/2 (del), 195/3 (del), k. o.: 884 Farna vas (št. strokovnega mnenja SM-PRVNIC11S)
* Stare sledi 33, Občina Prevalje, št. stavbe: 82, parc. št.: 487/9 (del), k. o.: 891 Prevalje (št. strokovnega mnenja SM-PRVSTS33S)
* Potok v Črni 5, Obina Kamnik, št. stavbe: 46, parc. št.: 587/1 (del), k. o.: 1891 Županje njive (št. strokovnega mnenja SM–KMNPTČ05S)
* Rakovnik 3, Občina Medvode, št. stavbe: 188, parc. št.: 189/53 (del), k. o.: 1972 Senica (št. strokovnega mnenja SM–MDVRKV03S)
* Gorenja Dobrava 31, Občina Gorenja vas – Poljane, št. stavbe: 415, parc. št.: 444/3 (del), k. o.: 2058 Dolenja Dobrava (št. strokovnega mnenja SM-GRVGDB31S)
* Gorenja Dobrava 32, Občina Gorenja vas – Poljane, št. stavbe: 97, parc. št.: 442/1 (del), k. o.: 2058 Dolenja Dobrava (št. strokovnega mnenja SM-GRVGDB32S)

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
dr. Robert Golob  
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila na strokovnih podlagah strokovnjakov geološke in gradbene stroke Državna tehnična pisarna.

Državna tehnična pisarna izdela strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo.

Svet Vlade Republike Slovenije za obnovo (v nadaljevanju: Svet Vlade RS za obnovo) je na podlagi 151.c člena ZIUOPZP obravnaval strokovna mnenja, ki jih je pripravila Državna tehnična pisarna. Strokovno mnenje in strokovne podlage so bile Svetu Vlade RS za obnovo poslane dne 31. julija 2024. Strokovna mnenja so bila s strani Sveta Vlade RS za obnovo potrjena na seji dne 22. avgusta 2024.

Objekt Tremerje 21, Celje, se nahaja neposredno ob hudourniškem desnem pritoku Savinje Malški graben tik nad železniško progo v Tremerjah. Desna brežina potoka je tudi zunanja stena objekta. Ogrožen je s strani visokih voda Savinje. Nahaja se na območju velike poplavne nevarnosti. V neurju 4. 8. 2023 je bil poplavljen do višine 1.6 m. Kot izhaja iz strokovnih podlag DRSV je protipoplavno varovanje objekta strokovno in finančno prezahtevno za izvedbo. Zaradi navedenih dejstev in zaradi ogroženosti življenj in zdravja ljudi je predlagana nujna odstranitev objekta. Glede na navedeno je odstranitev v javno korist.

Stanovanjski objekt Topolšica 217, Šoštanj, je zgrajen na mestu opuščene žage in s spremljajočimi objekti sega do struge vodotoka Pečovnica. V poplavah 4. 8. 2023 so bili poplavljeni kletni prostori stanovanjskega objekta. Kot izhaja iz strokovnih podlag DRSV je lega objekta skrajno neugodna, znotraj rečnega okljuka in ga ni možno ustrezno zaščititi. Objekt ni grajen tako, da bi bil odporen na podtalnico in je poplavljen že ob visokih vodah z desetletno periodo. Objekt se nahaja na območju velike poplavne ogroženosti in predstavlja nevarnost za življenje in zdravje ljudi. Zaradi tega je predlagana nujna odstranitev objekta. Glede na navedeno je odstranitev v javno korist.

Objekt Florjan 88, Šoštanj, se nahaja v osi poplavnega toka, ki teče vzporedno s Šentflorjanščico, ob mostu čez cesto, ki ob poplavah predstavlja fizično ožino in se lahko hitro zamaši z naplavinami. Objekt je bil v neurju 4. 8. 2023 poplavljen do višine 1 m, za objektom pa se je sprožil tudi zemeljski plaz. Kot izhaja iz strokovnih podlag DRSV se objekt nahaja na priobalnem zemljišču, v razredu srednje poplavne nevarnosti in je tudi poplavljen ob pogostih poplavah. Ščitenje objekta bi bilo zelo zahtevno. Objekt je tudi statično zelo ogrožen, stalne poplave, zaledno plazenje in nevzdrževanje ogrožajo njegovo stabilnost. Statična sanacija bi zahtevala nesorazmerne ukrepe in bi bila ekonomsko nesprejemljiva. Bivanje v objektu brez statične utrditve je življenjsko nevarno. Zaradi navedenih dejstev je bilo ugotovljeno, da objektu ni možno zagotoviti ustrezne poplavne plazovne in statične varnosti. V primeru poplav in ponovnih plazov predstavlja nevarnost za življenje in zdravje ljudi, zato je predlagana nujna odstranitev objekta. Glede na navedeno je odstranitev v javno korist.

Stanovanjska hiša Prihova 53, Nazarje, se nahaja na robu industrijske cone in je bila med prvimi objekti na tem območju. Kota terena se je z gradnjo novih objektov dvigovala nad poplavno koto, tako da sta koti kleti hiše in pritličja ostala bistveno nižja od okolice, kota kleti tudi od kote zbiralnika za posebno vrsto rabe vode preko ceste, ta pa se nahaja v razredu velike poplavne nevarnosti. Na lokaciji se zaradi depresije in oteženega odtekanja vode še ohranja navlažen teren pod objektom. Stanovanjska hiša se je ob dvigovanju sosednjega terena tako znašla v depresiji, preko katere so se ob poplavi 4. 8. 2023 zlivale prekomerne količine vode iz širšega vzhodnega območja industrijske cone. Poleg tega se v bližini nahaja še kanaliziran potok, ki se ob poplavah maši in poplavlja širšo okolico. Kletna etaža s servisnimi prostori stanovanjske hiše je bila tako v celoti poplavljena, pritličje pa cca 1,50 m, skupaj je bila hiša poplavljena več kot 4.00 metre. Poplave so tudi povzročile popuščanje temeljnih tal, kar je vidno na poškodbah nosilih zidov na objektu. Sanacija poškodb bi bila sicer možna, vendar objekta ni možno zaščititi pred vdorom podtalnice oziroma bi bilo to ekonomsko nesprejemljivo. Kot je navedeno v strokovnih podlagah DRSV se po veljavnih poplavnih kartah hiša še vedno nahaja v razredu srednje poplavne nevarnosti, a je ob poplavah nad Q100 pričakovati globine vode preko 1.50 m. Področje je sicer možno ščititi na Q100, vendar konkretnega objekta zaradi njegove lege v depresiji in nezmožnosti zaščite pred podtalnico ni možno zaščititi pred poplavljanjem. V primeru večjih poplav predstavlja objekt nevarnost za življenje in zdravje ljudi, zato je predlagana nujna odstranitev objekta. Glede na navedeno je odstranitev v javno korist.

Objekt Spodnje Kraše 18, Nazarje, se nahaja v osi poplavnega toka, ki teče vzporedno z Dreto. Kot izhaja iz strokovnih podlag DRSV, ki so sestavni del tega mnenja, se objekt nahaja na robu razreda velike poplavne nevarnosti in je tudi poplavljen ob pogostih poplavah (vsaj petkrat v zadnjih 35 letih). Ščitenje objekta bi bilo zelo zahtevno, reševanje iz objekta v času poplav pa bi bilo možno le s helikopterjem. Zaradi zgoraj navedenih dejstev je bilo ugotovljeno, da objektu ni možno zagotoviti ustrezne poplavne varnosti. V primeru poplav so ogrožena življenja in zdravje ljudi, zato je predlagana nujna odstranitev objekta. Glede na navedeno je odstranitev v javno korist.

Stanovanjska hiša Na tratah 19, Mozirje, ima zelo neugodno pozicijo, nahaja se neposredno ob kanaliziranem vodotoku Trnava pred mostom, ki predstavlja fizično oviro neoviranemu pretoku vode ob povečanih padavinah, saj se hitro zamaši z naplavinami. Tudi višinsko je lociran precej nižje od mostu. V neurju 4. 8. 2023 je Trnava zaradi intenzivnih padavin v njenem zgornjem toku močno narasla in poplavila večji del tega območja. Gladina Trnave je bila na območju stanovanjske hiše 1 m višja od kote terena. Poplavne vode so dosegale globine od (povprečno) 0,5 pa tudi preko 1,5 m. Zadnji del hiše se nahaja v območju Pm – majhne poplavne nevarnosti, vhodni del ob dvorišču pa v Ps – srednje poplavne nevarnosti, ki je poplavljen ob večjih padavinah, saj se nahaja v depresiji, zato se na dvorišče stekajo vode s širšega območja. Ob strugi, ob gospodarskem objektu je v manjšem obsegu prisoten tudi razred velike poplavne nevarnosti. Podporni zid na nasprotni strani reke Trnave je povodenj odnesla in spodjedla brežino, obstaja pa nevarnost porušitve podpornega zidu ob hiši, kar bi lahko povzročilo zrušitev hiše v potok in zamašitev pretoka pred cestnim mostom. Strokovne podlage DRSV navajajo, da bi v primeru gorvodnih zadrževalnikov na Trnavi poplavno ogroženost objekta lahko omilili in predlagajo uvedbo montažnih zagatnic na pritličnih odprtinah. Glede na okoliščine, da je na tem območju to edini objekt, ki ima v pritličju bivalne prostore in da v objektu živijo invalidi, bi bila ta rešitev neprimerna. Ob vsaki poplavitvi objekta bi nastala delna materialna škoda na objektu, hkrati pa bi bila problematična tudi pravočasna namestitev zagatnic. Statična rekonstrukcija objekta, s katero bi prilagodili objekt poplavnim razmeram (prestavitev bivalnih prostorov v nadstropje) bi bila zaradi starosti in splošnega stanja objekta ekonomsko nesprejemljiva. Zaradi teh dejstev je bilo ugotovljeno, da so življenja in zdravje ljudi v takem objektu ogroženi, zato je predlagana nujna odstranitev objekta. Glede na navedeno je odstranitev v javno korist.

Objekt Nicina 19, Prevalje, se nahaja neposredno na desnem bregu struge reke Meže, ob sotočju reke Meže z Gutmanovim potokom. V neurju 4. 8. 2023 je bil poplavljen. Voda je zalila klet v celoti in pritličje do višine cca 1 m. Objekt se je nahaja v območju preostale poplavne nevarnosti. Vendar so poplave povzročile statične poškodbe objekta. Kot je razvidno iz Strokovnega mnenja o stanju objekta Nicina 11, Prevalje, je poplava povzročila popuščanje temeljnih tal in kot posledica so se po poplavi začele pojavljati razpoke na nosilnih zidovih. Po pregledu in mnenju statikov bi bilo potrebno objekt nujno temeljito rekonstruirati, kar pa bi glede na splošno stanje objekta bilo ekonomsko neupravičeno. Brez celovite rekonstrukcije pa je objekt nevaren za življenje in zdravje ljudi, zato je v skladu z zakonom predlagana nujna odstranitev objekta. Glede na navedeno je odstranitev v javno korist.

Objekt Stare sledi 33, Prevalje, se nahaja med strugo reke Meže in nestabilno hribino na zaledno strani. V poplavah 4. 8. 2022 je bil poplavljen, sprožil pa se je tudi zaledni plaz. Star je preko 200 let in v slabem stanju. Zaradi poplav je prišlo tudi do popuščanja temeljnih tal in posledično poškodb na nosilnih zidovih. Objekt glede na svojo starost in glede na stanje materialov ne dosega potrebnih varnostnih standardov glede mehanske odpornosti in stabilnosti, ki jih zahtevajo predpisi za gradnjo. Potrebno bi ga bilo temeljito rekonstruirati, kar pa bi poleg rekonstrukcije samega objekta zahtevalo tudi njegovo protipoplavno zaščito. Kot je navedeno v strokovnih podlagah DRSV bi zaščita bila možna z izgradnjo protipoplavnega zidu v dolžini cca 200 m. Glede na to dejstvo in glede na dejstvo, da bi celovita rekonstrukcija objekta dosegla strošek novogradnje, bi bila rekonstrukcija ekonomsko neutemeljena. Objekt tak kot je danes, ne zagotavlja ustrezne varnosti in je nevaren za uporabo. Zaradi tega je predlagano, da se objekt ne uporablja več za stanovanjske namene, zato je predlagana nujna odstranitev objekta. Glede na navedeno je odstranitev v javno korist.

Objekt Potok v Črni 5, Kamnik, se nahaja ob Potoku Črna v Občini Kamnik. V poplavah 4. 8. 2023 je bil deloma porušen zaradi poplav in erozije tal. V strokovnih podlagah DRSV je ugotovljeno, da se objekt nahaja v območju, ki je predviden za sanacijo (sklep vlade z dne 16.5.2024, št. 0068-11027733-501-0151, Črna), vendar sama sanacija ne bi zagotovila ustreznega nivoja zaščite, za kar bi bili potrebni dodatni, za objekt specifični ukrepi. Objekt se po strokovno oceni nahaja tudi v razredu velike poplavne nevarnosti, zato je predlagana nujna odstranitev objekta. Glede na navedeno je odstranitev v javno korist.

Objekt Rakovnik 3, Medvode, se nahaja na poplavnem območju reke Sore na območju Rakovnik. V poplavah 4. 8. 2023 je bil popolnoma poplavljen. Kot je razvidno iz strokovnih podlag DRSV leži pretežno na območju velike poplavne nevarnosti. Objekta ni možno ščititi v okviru sprejemljivih stroškov. Zaradi teh razlogov so ogrožena življenja in zdravja ljudi, zato je predlagana nujna odstranitev objekta. Glede na navedeno je odstranitev v javno korist.

Objekta Gorenja Dobrava 31, Gorenja vas – Poljane in Gorenja Dobrava 32, Gorenja vas – Poljane se nahajata med regionalno cesto in potokom Brebovščico. V poplavah 4. 8. 2023 je bilo področje poplavljeno do višine regionalne ceste. Situacijo na tem mestu otežuje tudi hudournik, ki se na tem mestu zliva v potok. Kot izhaja iz strokovnih podlag DRSV je področje stalno poplavljeno. Morebitna zaščita bi bila možna z visokim zidovi ali nasipi, kar bi predstavljalo nesorazmeren ukrep in tudi ne bi bilo primerno za normalno bivanje. Vse objekte poleg poplavnih voda ogroža tudi podtalnica, ki je višja od kleti objektov. Zaradi dejstva, da z normalnimi ukrepi objektom ni možno zagotoviti ustrezne poplavne varnosti in da so s tem ogrožena življenja ljudi, zato je predlagana nujna odstranitev objektov. Glede na navedeno je odstranitev v javno korist.

Na podlagi navedenega in drugih dejstev je Državna tehnična pisarna v skladu s 151.b členom ZIUOPZP podala strokovna mnenja za spodaj navedene objekte, za katere ocenjuje, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Tremerje 21, Občina Celje, št. stavbe: 13, parc. št.: 499/3 (del), k. o.: 1080 Tremerje (št. strokovnega mnenja SM-CLJTRM21S)
* Topolšica 217, Občina Šoštanj, št. stavbe: 920, parc. št.: \*234, k. o.: 948 Topolšica (št. strokovnega mnenja SM – ŠŠTTPL217S)
* Florjan 88, Občina Šoštanj, št. stavbe: 16, parc. Št.: 511/18 (del), k.o. 960 Forjan pri Šoštanju (št. strokovnega mnenja: SM-ŠŠTFLR88S)
* Prihova 53, Občina Nazarje, št. stavbe: 212, parc. št.: 47/86 (del), k. o.: 963 Prihova (št. strokovnega mnenja SM-NZRPRH53S)
* Spodnje Kraše 18, Občina Nazarje, št. stavbe: 383, parc. št.: 483/1 (del), k. o.: 939 Pusto polje (št. strokovnega mnenja SM-NZRSKR18S)
* Na Tratah 19, Občina Mozirje, št. stavbe: 404, parc. št.: 542/6 (del), k. o.: 920 Mozirje (št. strokovnega mnenja SM-MZRNTR19S)
* Ničina 11, Občina Prevalje, št. stavbe: 1244, parc. št.: 193/2 (del), 195/3 (del), k. o.: 884 Farna vas (št. strokovnega mnenja SM-PRVNIC11S)
* Stare sledi 33, Občina Prevalje, št. stavbe: 82, parc. št.: 487/9 (del), k. o.: 891 Prevalje (št. strokovnega mnenja SM-PRVSTS33S)
* Potok v Črni 5, Obina Kamnik, št. stavbe: 46, parc. št.: 587/1 (del), k. o.: 1891 Županje njive (št. strokovnega mnenja SM–KMNPTČ05S)
* Rakovnik 3, Občina Medvode, št. stavbe: 188, parc. št.: 189/53 (del), k. o.: 1972 Senica (št. strokovnega mnenja SM–MDVRKV03S)
* Gorenja Dobrava 31, Občina Gorenja vas – Poljane, št. stavbe: 415, parc. št.: 444/3 (del), k. o.: 2058 Dolenja Dobrava (št. strokovnega mnenja SM-GRVGDB31S)
* Gorenja Dobrava 32, Občina Gorenja vas – Poljane, št. stavbe: 97, parc. št.: 442/1 (del), k. o.: 2058 Dolenja Dobrava (št. strokovnega mnenja SM-GRVGDB32S)